**Ministru kabineta noteikumu projekta „Slīteres nacionālā parka konsultatīvās padomes nolikums”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz likuma „Slīteres nacionālā parka likuma” 15.panta otro daļu. Slīteres nacionālā parka konsultatīvā padomes ir koleģiāla konsultatīva institūcija, kas izveidota, lai veicinātu dabas aizsardzības un saimnieciskās darbības interešu saskaņošanu arī Grīņu dabas rezervātā un Moricsalas dabas rezervātā, jo tas ir noteikts Grīņu dabas rezervāta likumā un Moricsalas dabas rezervāta likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts „Slīteres nacionālā parka konsultatīvās padomes nolikums” (turpmāk – noteikumu projekts) nepieciešams, lai veicinātu dabas aizsardzības un saimnieciskās darbības interešu saskaņošanu īpaši aizsargājamās dabas teritorijās — Slīteres nacionālajā parkā, Grīņu dabas rezervātā un Moricsalas dabas rezervātā.Slīteres konsultatīvā padomei tika izveidota 2000.gadā, un 15 gadu darbības laikā strādājot, kā arī izvērtējot darba efektivitāti, ir izveidojušies vairāki jauni priekšlikumi un papildinājumi, kas tiek iestrādāti jaunajā noteikumu projektā. Priekšlikumu un papildinājumu apjoms sastāda vairāk nekā 50% no iepriekšējās noteikumu redakcijas, līdz ar to bija nepieciešams izstrādāt jaunu noteikumu projektu. 2000.gada 1.augusta Ministru kabineta noteikumi Nr.258 „Slīteres nacionālā parka konsultatīvās padomes nolikums” no 2015.gada 1.jūnija ir zaudējis spēku.Jaunajā noteikumu projektā tiek precizētas konsultatīvās padomes funkcijas, uzdevumi un tiesības. Slīteres nacionālā parka likuma 15.panta pirmajā daļā ir noteikts konsultatīvās padomes sastāvs, tajā iekļaujot pašvaldību, valsts pārvaldes iestāžu, nodibinājumu un organizāciju, kā arī iedzīvotāju interešu aizstāvības pārstāvjus. Savukārt noteikumu projektā tiek atrunāta padomes pārstāvju deleģēšanas un padomes veidošanas kārtība.Noteikumu projekts nosaka konsultatīvās padomes darbības kārtību. Padomes dokumentu lietvedības apriti nodrošina Dabas aizsardzības pārvalde tai piešķirto valsts budžeta līdzekļu ietvaros.Padomes darba organizēšanu, termiņiem un amatpersonu pienākumiem – par to padomes locekļi savstarpēji vienojas ar ierakstu padomes sēdes protokolā.Konsultatīvās padomes locekļu pilnvaru laiks ir trīs gadi.Konsultatīvās padomes lēmumiem ir rekomendējošs raksturs.Konsultatīvās padomes darbības sēdes ir atklātas. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, iedzīvotāji, uzņēmēji, zemes īpašnieki, valsts institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs nemainās. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Dabas aizsardzības pārvalde tai piešķirto valsts budžeta līdzekļu ietvaros nodrošina padomes dokumentu lietvedības apriti. Dokumentu lietvedības aprite rada administratīvās izmaksas, tās ir izmaksas, ko rada informācijas sniegšanas vai uzglabāšanas pienākumi.Administratīvās izmaksu novērtējums un aprēķins izriet no izstrādātā noteikumu projekta sekojošiem punktiem: 4.1. Konsultatīvai padomei ir tiesības reizi gadā pieprasīt un saņemt pārskatu no Dabas aizsardzības pārvaldes par tās darbību Slīteres nacionālā parka, Grīņu dabas rezervāta un Moricsalas dabas rezervāta pārvaldes īstenošanā;12.2. Dabas aizsardzības pārvalde apkopo padomes locekļu priekšlikumus par padomes sēžu darba kārtībā iekļaujamajiem jautājumiem, kā arī sagatavo dokumentu projektus izskatīšanai padomes sēdēs;12.3. Dabas aizsardzības pārvalde sagatavo padomes sēdes darba kārtību un nosūta to visiem padomes locekļiem, kā arī ievieto informāciju par padomes sēdi un tās darba kārtību Dabas aizsardzības pārvaldes mājas lapā internetā;12.6. Dabas aizsardzības pārvalde piecu darbdienu laikā pēc padomes sēdes sagatavo un elektroniski nosūta padomes sēdes protokolu visiem padomes locekļiem.Aprēķiniem izmantoti šādi pieņēmumi:* vidējā darba alga – 4,81 euro stundā (Centrālās statistikas pārvaldes dati: 2015.gada marta mēneša vidējā darba samaksa 770 euro);
* laika patēriņš 8 stundas;
* informācija jāsniedz 11 subjektiem. Slīteres nacionālā parka likuma 15.panta pirmajā daļā minēts konsultatīvās padomes sastāvs (institūcijas, nodibinājumi, ministrijas, pašvaldības un organizācijas), ņemot vērā to, ka konsultatīvās padomes sastāvs nav apstiprināts, tad subjektu skaits ir aptuvens – nav zināms precīzs skaits organizācijām, kuras var tikt iekļautas konsultatīvās padomes sastāvā;
* vienu reizi gadā.

C = (4,81 x 8) x (11x1) = 423.28 euro |
| 4. | Cita informācija | Nav |

Anotācijas III, IV un V sadaļa - projekts šīs jomas neskar.

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts 2015.gada 23.janvārī ievietots Vides aizsardzības un reģionālās attīstības ministrijas tīmekļa vietnē. |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti |  Vides aizsardzības un reģionālās attīstības ministrijā nav saņemti citi ierosinājumi/priekšlikumi par noteikumu projektu. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Dabas aizsardzības pārvalde lietvedības funkcijas veiks esošo cilvēkresursu ietvaros un jaunas amata vietas netiks veidotas. |
| 3. | Cita informācija | Nav |

Iesniedzējs:

vides aizsardzības un reģionālās

attīstības ministrs K.Gerhards

Vīza:

valsts sekretārs G.Puķītis

03.08.2015. 10:43

780

L.Seile

67026484, laura.seile@varam.gov.lv